rejauldu/bengali-wikipedia huggingface dataset:
কিশোরগঞ্জ সরকারি বালক উচ্চ বিদ্যালয় কিশোরগঞ্জ জেলার কিশোরগঞ্জ পৌরসভায় অবস্থিত বিদ্যালয়টি বাংলাদেশের অন্যতম প্রাচীন শিক্ষাপ্রতিষ্ঠান। বর্তমানে স্কুলটিতে দুই শিফটে প্রায় ১২৮২ শিক্ষার্থী ও ৫২ জন শিক্ষক রয়েছেন।  ইতিহাস ১৮৮১ সনে প্রতিষ্ঠিত শত বৎসরের পুরাতন কিশোরগঞ্জ হাই স্কুল পরবতীতে ১৯৪১ সনে  কিশোরগঞ্জ রামানন্দ ইউনিয়ন হাই স্কুল নামকরণ করা হয়। ০১-০১-১৯৬৭ সনে প্রাদেশিকীকরণ করার পর  বিদ্যালয়ের নাম কিশোরগঞ্জ সরকারি বালক উচ্চ বিদ্যালয় রাখা হয় । বিদ্যালয় হচ্ছে একটি প্রতিষ্ঠান বা সংগঠন, যা মূলত শিক্ষাদানের কেন্দ্র, যেখানে শিক্ষকের তত্ত্বাবধানে শিক্ষার্থী পাঠ্যপুস্তকের মাধ্যমে জ্ঞানলাভ করে থাকে। বিদ্যালয় সব সময়ই  দালানকোঠায় আবদ্ধ হবে এমন নয়, বরং একজন শিক্ষক, কিছু পরিমাণ শিক্ষার্থী এবং শিক্ষাসহায়ক পরিবেশই বিদ্যালয় হবার জন্য যথেষ্ট। বিদ্যালয় সাধারণত তাত্ত্বিক জ্ঞান বিতরণ করে। বিদ্যালয় নির্দিষ্ট পাঠক্রমের অধীনে পরিচালিত হয় এবং বিদ্যালয়ে পঠনের জন্য পাঠ্যপুস্তক থাকে। বিদ্যালয় সকল পাঠসহায়ক পরিবেশকে বোঝায় বলে স্কুল, কলেজ, বিশ্ববিদ্যালয় সবকিছুর সাধারণ নামই বিদ্যালয়। কিশোরগঞ্জ সরকারি বালক উচ্চ বিদ্যালয়টি কিশোরগঞ্জ পৌরসভার মধ্যে অবস্থিত। বিদ্যালয়টির বর্তমান প্রধান শিক্ষক জনাবা সেলিনা বেগম।  শিক্ষা-সহায়ক কার্যক্রম  লেখাপড়ার পাশাপাশি কিশোরগঞ্জ সরকারী বালক উচ্চ বিদ্যালয় শিক্ষা-সহায়ক কার্যক্রমকেও বিশেষ গুরুত্ব দেয়া হয়।প্রতি বছর ই বার্ষিক ক্রীড়া প্রতিযোগিতা,সাংস্কৃতিক অনুষ্ঠান,মিলাদ-মাহফিল অনুষ্ঠিত হয়।তাছাড়া আন্তঃস্কুল ক্রিকেট, ফুটবল, ব্যাডমিন্টন,বির্তক প্রতিযোগিতাসহ বিভিন্ন খেলা হয়ে থাকে।তাছাড়া প্রতি বছর ই ছাত্ররা বিজ্ঞান মেলায় অংশগ্রহন করে সেরা স্থান অর্জন করছে। এ কারণে প্রতিবছর মাধ্যমিক পরীক্ষায় ভালো ফল অর্জনের পাশাপাশি দেশের শিক্ষা প্রতিষ্ঠানগুলোর মধ্যে আয়োজিত বিভিন্ন প্রতিযোগিতায় এ কলেজের ছাত্ররা বরাবরই ঈর্ষণীয় সাফল্য অর্জন করে আসছে।  ছাত্রাবাস স্কুল থেকে অদূরে শহরের আলোর মেলায় রয়েছে ছাত্রদের জন্য একটি ছাত্রাবাস। এর পাশেই রয়েছে হোস্টেল সুপারের বাসভবন। যা ২০০৬ সালে ছাত্র-শিক্ষকদের বাহির করে বিয়াম ল্যাবরেটরি কর্তৃপক্ষ জোরপূর্বক দখল করে।  ক্রীড়া  শহরের আলোর মেলায় ছাত্রাবাস সংলগ্ন ৮.১০ একরের একটি সুবিশাল খেলার মাঠ রয়েছে। তবে বর্তমানে মাঠটি বিয়াম ল্যাবরেটরি স্কুল কর্তৃক অবৈধ ভাবে দখলীকৃত হয়ে আছে।  এছাড়া অত্র প্রতিষ্ঠানটি বিদ্যালয়ের জন্মলগ্ন থেকেই স্থানীয় এবং জাতীয় পর্যায়ে বিভিন্ন ক্রীড়া ও খেলাধুলায় বিশেষ সুনাম অর্জন করে আসছে।  সাংস্কৃতিক সাংস্কৃতিক উন্নয়নে অত্র প্রতিষ্ঠানটি অত্যন্ত সুপরিচিত। স্থানীয় ও জাতীয় পর্যায়ে সাংস্কৃতিক কর্মকাণ্ডে অসংখ্যবার শ্রেষ্ঠত্বের সুনাম বয়ে এনেছে।   ধর্মচর্চা  সকল ধর্মাবলম্বী ছাত্রদেরই নিজ নিজ ধর্ম পালনের পূর্ণ স্বাধীনতা এই বিদ্যালয়ে রয়েছে। বিদ্যালয় প্রাঙ্গণে অডিটোরিয়াম ভবনের দুতলায় সকল ধর্মাবলম্বীদের জন্য প্রার্থনা কক্ষ এবং ওজুখানা রয়েছে । এছাড়া, বিদ্যালয়ে একটি পাঠাগার রয়েছে। সেখানে সকল ধর্মের পুস্তকাদি সংরক্ষিত রয়েছে।   আরো দেখুন   সরযূ বালা সরকারি বালিকা উচ্চ বিদ্যালয়, কিশোরগঞ্জ  গুরুদয়াল সরকারি কলেজ  বনগ্রাম আনন্দ কিশোর স্কুল এন্ড কলেজ   তথ্যসূত্র   বিষয়শ্রেণী:১৮৮১-এ ভারতে প্রতিষ্ঠিত বিষয়শ্রেণী:বাংলাদেশের বালক বিদ্যালয় বিষয়শ্রেণী:১৮৮১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কিশোরগঞ্জ জেলার বিদ্যালয়
মোহাম্মদ ইসমাইল (১ সেপ্টেম্বর ১৯৫১ - ২০ মার্চ ২০২১) একজন মরক্কী চলচ্চিত্র পরিচালক ছিলেন। তিনি ২০০৮ সালের চলচ্চিত্র ওয়াদান উম্মাহাত পরিচালনা করেন।  ১৯৭০ সালে তিনি রাবাত অনুষদে আইন বিষয়ে অধ্যয়ন শুরু করেন।  ১৯৭৪ সালে, তিনি মরোক্কো টেলিভিশনে যোগ দেন ও সেখানে তিনি অসংখ্য চলচ্চিত্র, নাট্য সন্ধ্যা এবং বেশ কয়েকটি বৈচিত্র্যপূর্ণ অনুষ্ঠান প্রযোজনা ও পরিচালনা করেন।  পরিচালিত চলচ্চিত্র  ২০০৯ : আওলাদ লাবলাদ  ২০০৮ : ওয়াদান উম্মাহাত  ২০০৫ : পোরকুই পাস (টেলিফিল্ম)  ২০০৪ : ইচি এত লা  ২০০৩ : আল্লাল আল কালদা (টেলিফিল্ম)  ২০০১ : আমওয়াজো এল বার (টেলিফিল্ম)  ২০০০ : এত আপ্রেস ...  ১৯৯৬ : আউচতাম   তথ্যসূত্র   বহিঃসংযোগ    বিষয়শ্রেণী:২০২১-এ মৃত্যু বিষয়শ্রেণী:১৯৫১-এ জন্ম বিষয়শ্রেণী:মরক্কী চলচ্চিত্র পরিচালক
শিকারপুর উজিরপুর বাংলাদেশের বরিশাল জেলার অন্তর্গত উজিরপুর উপজেলার একটি ইউনিয়ন।   আয়তন  শিকারপুর উজিরপুর ইউনিয়নের আয়তন ৪,৮৭৬ একর।   প্রশাসনিক কাঠামো  শিকারপুর উজিরপুর ইউনিয়ন উজিরপুর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম উজিরপুর থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী শিকারপুর উজিরপুর ইউনিয়নের মোট জনসংখ্যা ২৮,৯৭২ জন। এর মধ্যে পুরুষ ১৪,২১৮ জন এবং মহিলা ১৪,৭৫৪ জন। মোট পরিবার ৬,৩৪১টি।   শিক্ষা  ২০১১ সালের আদমশুমারি অনুযায়ী শিকারপুর উজিরপুর ইউনিয়নের সাক্ষরতার হার ৭৩.৬%।   আরও দেখুন   উজিরপুর উপজেলা  উজিরপুর থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:উজিরপুর উপজেলার ইউনিয়ন
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~মহীন (আলাপ) ০৯:১৪, ২১ অক্টোবর ২০১৮ (ইউটিসি) ফারহান আহমেদ জোভান   – (অপসারণের প্রস্তাবনা দেখুনলগ দেখুন) () নিবন্ধের ভাষাশৈলী বিজ্ঞাপন ধর্মী। নিবন্ধে প্রদত্ত সৃজনশীল পেশায় ব্যক্তির উল্লেখযোগ্যতা স্পষ্ট নয়।  — ফেরদৌস • ০৭:০৭, ১৩ অক্টোবর ২০১৮ (ইউটিসি)  বিজ্ঞাপন ধর্মী নিবন্ধ। ব্যবহারকারী না জেনেই এই নিয়ে ২য় বার এই শিরোনামে নিবন্ধ জমা দিয়েছেন। --নাহিদ হোসেন (আলাপ) ১০:৩৬, ১৩ অক্টোবর ২০১৮ (ইউটিসি)  অপসারণে । কারণ WP:WP:NACTOR বা WP:WP:NMODEL অনুসারে তিনি উল্লেখযোগ্য নন।--IqbalHossain (আলাপ) ০৭:৪৫, ২১ অক্টোবর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
কিউই! এটি ২০০৭ সালের একটি অ্যানিমেশন শর্ট ফিল্ম যা ডনি পারমেডি নিউ ইয়র্ক শহর স্কুল অফ ভিজ্যুয়াল আর্টসে তার মাস্টার্স থিসিস প্রকল্প হিসাবে তৈরি করেছিলেন। সঙ্গীত রচনা করেছেন টিম ক্যাসেল। ইউটিউবে আপলোড হওয়ার পর এই শর্ট ফিল্ম টি অনলাইন এ ব্যাপক জনপ্রিয়তা অর্জন করে, যা একটি উল্লেখযোগ্য ইন্টারনেট ঘটনা হয়ে ওঠে। ছবিটির অনানুষ্ঠানিক সংস্করণগুলি গ্যারি জুলসের " ম্যাড ওয়ার্ল্ড " গানের সাথে যুক্ত করা হয়েছে এবং ভাইরাল ভিডিও হিসাবে ব্যাপকভাবে প্রচারিত হয়েছে।  কাহিনি  অ্যানিমেশনটি একটি কিউই পাখিকে অনুসরণ করে, যেটি ধৈর্যসহকারে একটি খাড়া পর্বতের গায়ে অনুভূমিকভাবে সারি সারি গাছ পেরেক দিয়ে বসায়। কাজ শেষ হলে কিউইটি পর্বতের চূড়ায় উঠে যায়, একটি বিমানের পাইলটের হেলমেট পরে, এবং নিচে ঝাঁপ দেয়। ঝাঁপ দেওয়ার সময় ক্যামেরার দৃষ্টিকোণ পাশের দিকে সরে যায়, যাতে দেখা যায় যে সেই গাছগুলি মাটির মতো করে সাজানো — ফলে কিউইটির মনে হয় সে আকাশে উড়ছে। সেই মুহূর্তে সে তার ছোট ছোট ডানা ঝাপটায়, এবং তার চোখে একটি অশ্রু গড়িয়ে পড়ে — যেন সে তার স্বপ্ন কিছুক্ষণের জন্য হলেও পূরণ করেছে। ভিডিওটি একটি অস্পষ্ট শব্দ দিয়ে শেষ হয়, যেটি দর্শকদের কাছে হয় একটি দুর্ঘটনার শব্দ, নয়তো একটি প্যারাশুট খোলার শব্দ হিসেবে মনে হয়েছে।   প্রতিক্রিয়া  Kiwi! অ্যানিমেশনটি তার গভীর অর্থ ও হৃদয়স্পর্শী উপস্থাপনার জন্য বিপুল জনপ্রিয়তা অর্জন করেছে। ভক্তদের মধ্যে একটি জনপ্রিয় কাজ হলো বিকল্প সমাপ্তি তৈরি করা (সাধারণত এমন একটি শেষ, যেখানে কিউইটি বেঁচে যায়)। , এই অ্যানিমেশনটির দর্শনসংখ্যা ৪.৯ কোটিরও বেশি হয়েছে। ২০০৭ সালের ২৬ মার্চ এই ভিডিওটি আনুষ্ঠানিক স্বীকৃতি পায়, যখন দর্শকরা এটি ২০০৬ সালের "সবচেয়ে আদুরে ভিডিও" হিসেবে ভোট দিয়ে নির্বাচন করেন ইউটিউব ভিডিও অ্যাওয়ার্ডস-এর প্রথম বার্ষিক অনুষ্ঠানে।ইউটিউব ভিডিও অ্যাওয়ার্ডস। উদ্ধৃত: ২০০৭-০৩-২৯ এই অনুষ্ঠানটি এতটাই জনপ্রিয় হয়েছিল যে এটি আন্তর্জাতিক সংবাদমাধ্যমের দৃষ্টি আকর্ষণ করে।Rebecca L. Lee, ইউটিউব হলিউডে যাচ্ছে, এবিসি নিউজ। উদ্ধৃত: ২০০৭-০৩-২৯'Ask a Ninja,' OK Go ইউটিউব অ্যাওয়ার্ডস জিতেছে , সিএনএন। উদ্ধৃত: ২০০৭-০৩-২৯Virginia Heffernan, ইউটিউব তার সেরা ভিডিওগুলিকে পুরস্কৃত করল, ইন্টারন্যাশনাল হেরাল্ড ট্রিবিউন। উদ্ধৃত: ২০০৭-০৩-২৯ এবিসি নিউজ Kiwi!-কে বর্ণনা করেছিল "এতটাই মিষ্টি যে তা ব্যথা দেয়" এবং ইন্টারন্যাশনাল হেরাল্ড ট্রিবিউন যদিও অ্যাওয়ার্ডস অনুষ্ঠানের সমালোচনা করেছিল, তবুও এই ভিডিওটিকে "মধুর কিন্তু কিছুটা নিরস" বলে মন্তব্য করেছিল।   আরও দেখুন   গাগারিন (জার্মান ভাষায়) – একটি শুঁয়োপোকার উড়ে যাওয়ার স্বপ্ন নিয়ে কার্টুন।   তথ্যসূত্র    বহিঃসংযোগ   Kiwi! ইউটিউবে ভিডিও  ডনি পারমেদির ওয়েবসাইট  ডনি পারমেদির সাক্ষাৎকার  Kiwi!-এর নামে কাজাখস্তানের ইউটিউব-সদৃশ একটি প্রকল্প (আর্কাইভ)    বিভাগ:২০০৬ সালের স্বাধীন চলচ্চিত্র বিভাগ:২০০৬ সালের অ্যানিমেটেড স্বল্পদৈর্ঘ্য চলচ্চিত্র বিভাগ:২০০৬ সালের ইউটিউব ভিডিও বিভাগ:মার্কিন উড্ডয়ন চলচ্চিত্র বিভাগ:মার্কিন কম্পিউটার-অ্যানিমেটেড চলচ্চিত্র বিভাগ:কাল্পনিক কিউই পাখি বিভাগ:মার্কিন ছাত্র চলচ্চিত্র বিভাগ:কথাবিহীন অ্যানিমেটেড চলচ্চিত্র বিভাগ:২০০০-এর দশকের মার্কিন চলচ্চিত্র
thumb|right|300px|Map showing Earth's land areas, in shades of green and yellow. thumb|right|300px|Land rising from the sea.  ভূমি, কখনো কখনো শুষ্ক ভূমি বলে চিহ্নিত করা হয়, হচ্ছে পৃথিবীর কঠিন বহিরাবরণ যা স্থায়ীভাবে পানিতে নিমজ্জিত হয় না।Michael Allaby, Chris Park, A Dictionary of Environment and Conservation (2013), page 239, . মানবজাতির প্রায় সকল প্রকার কর্মকান্ডই ভূমিতে সংগঠিত হয় যা কৃষি, বসতি এবং বিভিন্ন প্রকার প্রাকৃতিক সম্পদের দ্বারা সহায়তা করে।   তথ্যসূত্র   বিষয়শ্রেণী:ভূগোল বিষয়শ্রেণী:পৃথিবী বিষয়শ্রেণী:মূল বিষয়ের নিবন্ধ বিষয়শ্রেণী:প্রাকৃতিক ভূগোল বিষয়শ্রেণী:ভূগোল পরিভাষা বিষয়শ্রেণী:ভূমিরূপবিজ্ঞান
পুরাণ কুমার গুরুং (জন্ম ১৯৬৭) সিকিমের একজন ভারতীয় রাজনীতিবিদ। তিনি পাকিয়ং জেলার চুজাচেন বিধানসভা কেন্দ্রের সিকিম ক্রান্তিকারী মোর্চার একজন বিধায়ক। তিনি ২০২৪ সালের সিকিম বিধানসভা নির্বাচনে জয়ী হন।   প্রাথমিক জীবন এবং শিক্ষা  গুরুং পূর্ব সিকিমের আরিতারের আরিতার বস্তি পোস্টের বাসিন্দা। তিনি দিল্লী শমসের গুরুং-এর ঘরে জন্মগ্রহণ করেন। তিনি ১৯৮৫ সালে চুজাচেন সিনিয়র সেকেন্ডারি স্কুল থেকে দ্বাদশ শ্রেণীর সমমানের সিনিয়র সেকেন্ডারি স্কুল পরীক্ষায় উত্তীর্ণ হন। পরবর্তীতে, তিনি ১৯৮৭ সালে উত্তরবঙ্গ বিশ্ববিদ্যালয়ের অধিভুক্ত সিকিম সরকারি কলেজ থেকে কলা স্নাতক ডিগ্রি অর্জন করেন। তিনি আশা গুরুংকে বিয়ে করেন এবং তাদের দুই ছেলে, কেনি গুরুং এবং শাওয়ান গুরুং।   কর্মজীবন  গুরুং সিকিম ডেমোক্রেটিক ফ্রন্টের মাধ্যমে তার রাজনৈতিক জীবন শুরু করেন। ২০০৯ সালে চুজাচেন বিধানসভা কেন্দ্র থেকে প্রথম বিধায়ক হিসেবে নির্বাচিত হন। তিনি ২০০৯ সালের সিকিম বিধানসভা নির্বাচনে ভারতীয় জাতীয় কংগ্রেসের হরকা রাজ গুরুংকে ৫,৯৬৩ ভোটের ব্যবধানে পরাজিত করে জয়ী হন। ২০২৪ সালের সিকিম বিধানসভা নির্বাচনে তিনি আবার চুজাচেন বিধানসভা কেন্দ্র থেকে সিকিম ক্রান্তিকারী মোর্চার প্রতিনিধিত্ব করে জয়ী হন। তিনি সিকিম ডেমোক্রেটিক ফ্রন্টের মণি কুমার গুরুংকে ৩,৩৩৪ ভোটের ব্যবধানে পরাজিত করেন।   তথ্যসূত্র   বিষয়শ্রেণী:সিকিম ডেমোক্রেটিক ফ্রন্টের রাজনীতিবিদ বিষয়শ্রেণী:সিকিম বিধানসভার সদস্য ২০০৯-২০১৪ বিষয়শ্রেণী:পাকিয়ং জেলার ব্যক্তি বিষয়শ্রেণী:সিকিম ক্রান্তিকারী মোর্চার রাজনীতিবিদ বিষয়শ্রেণী:সিকিম বিধানসভার সদস্য ২০২৪-২০২৯ বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি
অ্যাভোগাড্রো ধ্রুবক, যাকে সাধারণত Bureau International des Poids et Mesures (2019): The International System of Units (SI), 9th edition, English version, page 134. বা , দ্বারা প্রকাশ করা হয়, হলো একটি আনুপাতিক ফ্যাক্টর যা কোনো নমুনার মধ্যে পদার্থের পরিমাণের সাথে নমুনার মূল উপাদান কণা (সাধারণত অণু, পরমাণু বা আয়ন) এর সংখ্যার সম্পর্ক। এটি এসআই ধ্রুবক মান ।  স্ট্যানিস্লাও ক্যানিজারো এটি ইতালীয় বিজ্ঞানী আমাদিও আভোগাদ্রো এর নামানুসারে এর নামকরণ করে।Perrin, Jean (1909). "Mouvement brownien et réalité moléculaire". Annales de Chimie et de Physique. 8e Série. 18: 1–114. স্ট্যানিস্লাও ১৮৬০ সালে কার্লসরুহে কংগ্রেসে থাকাকালীন আভোগাদ্রোর মৃত্যুর চার বছর পরে এই সংখ্যাটি ব্যাখ্যা করেছিলেন।  অ্যাভোগাড্রো ধ্রুবকের সাংখ্যিক মান, মাত্রাহীন সংখ্যা, মোল এককে প্রকাশ করা হয়। পুরানো সাহিত্যে, অ্যাভোগাড্রো সংখ্যা Marvin Yelles (1971): McGraw-Hill Encyclopedia of Science and Technology, Volume 9, 3rd edition; 707 pages.  বা  দিয়ে প্রকাশ করা হয় এবং যার মান  ।   ইতিহাস  অ্যাভোগাড্রো সংখ্যার নামকরণ করা হয়েছে ১৯ শতকের ইতালীয় রসায়নবিদ আমাদিও আভোগাদ্রোর নামানুসারে। ১৮১১ সালে তিনি প্রথম প্রস্তাব করেন যে কোন গ্যাসের আয়তন স্থির তাপমাত্রা ও চাপে তাতে বিদ্যমান অণু বা পরমাণু সংখ্যার সমান। ইংরেজি অনুবাদ. ১৯০৯ সালে ফরাসী বিজ্ঞানী জিন বাপটিস্ট পেরিন ধ্রুবসংখ্যাটিকে অ্যাভোগাড্রোর সম্মানে নামকরণের প্রস্তাব করেন। পেরিন বিভিন্ন প্রক্রিয়ায় অ্যাভোগাড্রো সংখ্যার মান নির্ণয়ের চেষ্টা করেন এবং এ কারণে ১৯২৬ সালে পদার্থবিজ্ঞানে নোবেল পুরস্কার লাভ করেন।  ১৮৬৫ সালে সর্বপ্রথম জোহান জোসেফ লসমিডট্‌ ধ্রুবসংখ্যাটির মান নির্দেশ করেন। তিনি একটি নির্দিষ্ট আয়তনে অণুর সংখ্যা গণনা করার মত একই ধরনের একটি প্রক্রিয়ায় বাতাসের অণুগুলোর গড় ব্যাস নির্ণয় করতে সমর্থ হন। তার সম্মানে একক আয়তনে গ্যাসের অণুর সংখ্যাকে লসমিডট্‌ ধ্রুবক নামকরণ করা হয়েছে যা কিনা অ্যাভোগাড্রো সংখ্যার সাথে সরাসরি সম্পর্কিত।  অ্যাভোগাড্রো সংখ্যার নির্ভুল মান নির্ণয় করা সম্ভব হয় যখন ১৯১০ সালে আমেরিকান পদার্থবিজ্ঞানী রবার্ট মিলিকান একটা ইলেকট্রনের চার্জ পরিমাপ করেন। ১৮৩৪ সালে মাইকেল ফ্যারাডের তড়িৎ বিশ্লেষণ এর গবেষণা গুলো থেকে জানা যায় এক মোল ইলেকট্রনের চার্জ সর্বদা স্থির বা ধ্রুব, যাকে বলা হয় ১ ফ্যারাডে। এক মোল ইলেকট্রনের চার্জকে একটা ইলেকট্রনের চার্জ দিয়ে ভাগ করে অ্যাভোগাড্রো সংখ্যার মান নির্ণয় করা যায়।  পেরিন মূলত অক্সিজেনের এক গ্রাম অণুতে বিদ্যমান অণুর সংখ্যাকেই অ্যাভোগাড্রো সংখ্যা (N) নামকরণের প্রস্তাব করেছিলেন, যেটা এখনো ব্যাপকভাবে ব্যবহৃত হয়, বিশেষত প্রাথমিক গবেষণা কাজ গুলোতে। পরবর্তীকালে ১৯৭১ সালে যখন পরিমাপের আন্তর্জাতিক একক (SI) এ মোল কে একটি মৌলিক এককে রূপান্তর করা হল তখন এর নাম পরিবর্তন করে অ্যাভোগাড্রো ধ্রুবক (NA) রাখা হয়, যা কোন বস্তুতে উপস্থিত পদার্থের পরিমাণ প্রকাশ করে এবং পরিমাপের মাত্রার উপর নির্ভর করে না। এই স্বীকৃতির ফলে অ্যাভোগাড্রো সংখ্যা (NA) আর একটি বিশুদ্ধ সংখ্যা নয়, এর একক রয়েছে যা হচ্ছে মোলের বিপরীত রাশি (মোল−1)। যদিও পদার্থের পরিমাণ প্রকাশে সাধারণত মোলই ব্যবহৃত হয়, অ্যাভোগাড্রো সংখ্যাকে আরো কিছু এককের মাধ্যমেও প্রকাশ করা হয়, যেমন পাউন্ড মোল (lb-mol) কিংবা আউন্স মোল (oz-mol)।   NA = ২.৭৩১৫৯৭৫৭(১৪)×১০২৬ (lb-mol)−১ = ১.৭০৭২৪৮৪৭৯(৮৫)×১০২৫ (oz-mol)−১   তথ্যসূত্র   বিষয়শ্রেণী:রসায়ন বিষয়শ্রেণী:মৌলিক ধ্রুবক বিষয়শ্রেণী:পদার্থের পরিমাণ বিষয়শ্রেণী:ভৌত ধ্রুবক
এএফসি সলিডারিটি কাপ () হল এশিয়ান ফুটবল কনফেডারেশন কর্তৃক পরিচালিত একটি আন্তর্জাতিক ফুটবল প্রতিযোগিতা যাতে এশীয় ফুটবলে উন্নয়নশীল দেশগুলি অংশগ্রহণ করে। মূলত ফুটবলের উন্নতির জন্য ও দেশগুলি যাতে মহাদেশীয় কাপে অংশগ্রহণ করতে পারে, সেই পরিস্থিতির উন্নতির জন্যই এই উদ্যোগ।   ফরম্যাট  মোট ১০টি দল অংশ নেয় যাদের মধ্যে প্রতিটি দলের ৪টি ম্যাচ খেলা বাধ্যতামূলক। প্রথম আসর ২০১৬ সালে অনুষ্ঠিত হলেও দ্বিতীয় আসর কোভিড-১৯ মহামারীর জন্য বাতিল ঘোষিত হয়।   ফলাফল  বছরআয়োজক ফাইনাল তৃতীয় স্থান নির্ধারক দলের সংখ্যা চ্যাম্পিয়ন ফলাফল রানার্স-আপ তৃতীয় স্থান ফলাফল চতুর্থ স্থান ২০১৬১–০৩–২৭২০২০কোভিড-১৯ মহামারীর জন্য বাতিল   দলসমূহের পারফরম্যান্স  সূচক   দল ২০১৬(৭) ২০২০   × × ০  ‡ × ০  ৪র্থ × ১  ৩য় × ১ ২য় × ১  গ্রু × ১ ১ম × ১  × × ০  গ্রু × ১  গ্রু × ১   পরিসংখ্যান   সর্বকালের পয়েন্ট তালিকা  অব.দলঅংশগ্রহণখেজড্রহাস্বগোবিগোগোপাপয়েন্ট ১১৫৩১১১১৯+২১০২১৪২২০৬২+৪৮৩১৫২২১৮৫+৩৮৪১৪১১২৭৭০৪৫১৩১০২৩৫-২৩৬১৩০১২২৫-৩১৭১২০১১০৪-৪১   পুরস্কার  বছর সেরা খেলোয়াড় সর্বোচ্চ গোলদাতাগোল ফেয়ার প্লে পুরস্কার ২০১৬ লেয়ং কা হাঙ শাহরাজেন সাঈদ   জাইসংখান চম্পাথঙ   নিকি তোরাও ৪  বিজয়ী   বছর  দল  কোচ ২০১৬ কোজি গয়োটোকু  তথ্যসূত্র     বিষয়শ্রেণী:২০১৬-এ প্রতিষ্ঠিত পুনরাবৃত্ত ক্রীড়া ঘটনা বিষয়শ্রেণী:জাতীয় দলের এএফসি প্রতিযোগিতা বিষয়শ্রেণী:চতুর্বার্ষিক ক্রীড়া অনুষ্ঠান
মোহাম্মদ ইব্রাহিম (১৮৯৪–১৩ নভেম্বর ১৯৬৬) ছিলেন একজন বাঙালি আইনজীবী, রাজনীতিবিদ, বিচারক ও শিক্ষাবিদ যিনি ঢাকা বিশ্ববিদ্যালয়ের ৮ম উপাচার্য। তিনি আইয়ুব খানের সামরিক সরকারের প্রথম কেন্দ্রীয় মন্ত্রিসভার আইনমন্ত্রী ছিলেন।   প্রাথমিক জীবন  মোহাম্মদ ইব্রাহিম ১৮৯৪ সালে ফরিদপুর জেলার সদরপুর উপজেলার শৈলডুবি গ্রামে মাতামহের বাড়িতে জন্মগ্রহণ করেন। তার পৈতৃক নিবাস ফরিদপুর জেলার সদরপুরের বিষ্ণপুর গ্রামে। তার পিতা গিয়াসউদ্দীন আহমদ।  তিনি ১৯১৪ সালে বরিশাল জিলা স্কুল থেকে  ম্যাট্রিক, ঢাকা কলেজ থেকে কলকাতা বিশ্ববিদ্যালয়ের অধীনে ১৯১৬ সালে আইএ ও ১৯১৮ সালে একই কলেজ থেকে ইংরেজিতে অনার্স সহ বিএ ডিগ্রী অর্জন করেন। এরপর ঢাকা বিশ্ববিদ্যালয়ে অর্থনীতি বিষয়ে এমএ ডিগ্রী লাভ করেন।  কলকাতা বিশ্ববিদ্যালয়ের অধীনে ঢাকা আইন কলেজ থেকে তিনি ১৯২১ সালে বিএল ডিগ্রী অর্জন করেন।   কর্মজীবন  মোহাম্মদ ইব্রাহিম প্রথমে ১৯২২ সালে ফরিদপুর ও পরে ঢাকা বারে আইন পেশার মাধ্যমে কর্মজীবন শুরু করেন। তিনি ১৯২৪ থেকে ১৯৪৩ সাল পর্যন্ত ছিলেন ঢাকা বিশ্ববিদ্যালয়ের আইন বিভাগের অধ্যাপক।  তিনি ১৯৩৯ সালে ঢাকা জেলা কোর্টে পাবলিক প্রসিকিউটর (পিপি) হিসেবে দায়িত্ব পান। ১৯৪৩ সালে তিনি অতিরিক্ত জেলা ও দায়রা জজ হিসেবে নিযুক্ত হয়ে বিভিন্ন দায়িত্ব পালন করে ১৯৫০ সালে ঢাকা হাইকোর্ট বিভাগের বিচারপতি নিযুক্ত হন এবং ছয় বছর দায়িত্ব পালন করে ১৯৫৬ সালে অবসর গ্রহণ করেন। তিনি ইলেকশন ট্রাইবুনালের চেয়ারম্যান হিসেবেও দায়িত্ব করেন। ১৯৫৬ সালে তিনি তৎকালীন পাকিস্তান এশিয়াটিক সোসাইটির (বর্তমানে বাংলাদেশ এশিয়াটিক সোসাইটি) সভাপতি হিসেবে দায়িত্ব পালন করেন।  ৯ নভেম্বর ১৯৫৬ থেকে ২৭ অক্টোবর ১৯৫৮ সাল পর্যন্ত তিনি ঢাকা বিশ্ববিদ্যালয়ের উপাচার্য ছিলেন। তিনি ঢাকা বিশ্ববিদ্যালয়ের ৮ম উপাচার্য।  ৭ অক্টোবর ১৯৫৮ সালে আইয়ুব খানের সামরিক সরকারের প্রথম কেন্দ্রীয় মন্ত্রিসভার আইনমন্ত্রী নিযুক্ত হন। সরকারের সঙ্গে মতবিরোধ ঘটায় ১৫ এপ্রিল ১৯৬২ সালে মন্ত্রিত্ব থেকে পদত্যাগ করেন।  শেখ মুজিবুর রহমানে ইব্রাহিমকে আওয়ামী লীগের সভাপতি হওয়ার প্রস্তাব দিয়েছিলেন, কিন্তু তিনি সম্মতি দেননি।   পারিবারিক জীবন  মোহাম্মদ ইব্রাহিমের স্ত্রী লুৎফুন্নেসা ইব্রাহিম। এই দম্পতীর ১ মেয়ে ও ২ ছেলে।তার মেয়ে সুফিয়া আহমেদ ছিলেন একুশে পদক প্রাপ্ত বাংলাদেশের প্রথম নারী জাতীয় অধ্যাপক।   মৃত্যু  মোহাম্মদ ইব্রাহিম ১৩ নভেম্বর ১৯৬৬ সালে ঢাকায় মৃত্যুবরণ করেন। তাকে আজিমপুর করবস্থানে সমাহিত করা হয়।   তথ্যসূত্র    বহিঃসংযোগ    বাংলাপিডিয়ায়: মোহাম্মদ ইব্রাহিম  বিষয়শ্রেণী:১৮৯৪-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:ঢাকা বিশ্ববিদ্যালয়ের উপাচার্য বিষয়শ্রেণী:বাঙালি বিচারপতি বিষয়শ্রেণী:বাঙালি আইনজীবী বিষয়শ্রেণী:ফরিদপুর জেলার ব্যক্তি বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:পাকিস্তানি বিচারক বিষয়শ্রেণী:ফরিদপুর জেলার আইনজীবী বিষয়শ্রেণী:বরিশাল জিলা স্কুলের প্রাক্তন শিক্ষার্থী বিষয়শ্রেণী:বাংলাদেশ এশিয়াটিক সোসাইটির সভাপতি
আলফানসো আম (যা 'কাকডি হাপুস' নামেও পরিচিত অর্থ হচ্ছে কাগজের মতো পাতলা খোসা।) ভারতের সবচেয়ে দামি আম।   ইতিহাস  পর্তুগীজ এক সামরিক বিশেষজ্ঞেরআলফানসু ডি আলবাকারকির নামানুসারে এই আমের নাম রাখা হয়। ভারতে উৎপন্ন হওয়া সবচেয়ে উন্নত জাতের আম হল আলফানসো। আমের রাজা বলা হয় আলফানসোকে।   বিবরণ  ভারতের পশ্চিমবঙ্গ ছাড়াও মুম্বাই, ব্যাঙ্গালুরসহ আরো কয়েকটি স্থানে আলফানসো ফলে। ভারতের মহারাষ্ট্রের রত্নাগিরির আলফানসো সবার সেরা। পাকা আলফানসো হাতে রাখার পর হাত সুগন্ধি হয়ে যায়। গাছ মাঝারি আকৃতির। আম গোলাকার। পাকলে হলুদ হয়। শাঁসও হলুদ। সুগন্ধ আর স্বাদের জন্য বিশ্বখ্যাত। কোনো আঁশ নেই। স্বাদে, পুষ্টিতে ও গণ্ধে অতুলনীয়। রাতকানা ও অন্ধত্ব প্রতিরোধে মহৌষধ। কচি পাতার রস দাঁতের ব্যাথা উপশমকারী। আমের শুকনো মুকুল পাতলা পায়খানা, পুরনো অমাশয় এবং প্রস্রাবের জ্বালা-যন্ত্রণা উপশম করে।   আরও দেখুন    হাড়িভাঙ্গা আম  হিমসাগর  ফজলি আম  ল্যাংড়া   তথ্যসূত্র    বহিঃসংযোগ  জেনে নিন বাংলাদেশের জাতীয় বিষয়সমূহ - পিপীলিকা.কম  বিষয়শ্রেণী:ভারতের আমের জাত বিষয়শ্রেণী:বাংলাদেশের ফল বিষয়শ্রেণী:ভারতের উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:বাংলার ফল বিষয়শ্রেণী:মহারাষ্ট্রের অর্থনীতি বিষয়শ্রেণী:রত্নগিরি জেলা
বেলগাছিয়া ভিলা উত্তর কলকাতার বেলগাছিয়ায় অধুনা মিল্ক কলোনি অঞ্চলে অবস্থিত এক বিশাল বাগানবাড়ি। এক ইতালিয়র কাছ থেকে ১৮২৩ খ্রিষ্টাব্দ নাগাদ প্রিন্স দ্বারকানাথ ঠাকুর এটি কেনেন।  ১৮৫৬ সালে ৫৪ হাজার টাকায় কাঁদির জমিদার সিংহ পরিবার এটি কিনে নেন। এটি পাইকপাড়া রাজবাড়ী নামেও পরিচিত।   ইতিহাস থাম্ব|ডান|বেলগাছিয়া ভিলা বেলগাছিয়ায় বাগানবাড়ি ছিল অকল্যান্ডের। প্রিন্স দ্বারকানাথ ঠাকুর ওনার কাছ থেকে এটি কেনেন। প্রায় দুই লাখ টাকা খরচ করে এটি সাজিয়ে তোলা হয়। ১৮৩৫ সালে এর দোতলা তৈরী হয়। বাড়ির সমস্ত আসবাব আনানো হয়েছিলো ইংল্যান্ড, ইতালি থেকে। দ্বারকানাথের সাহেবদের সাথে ঘনিষ্ঠতা ছিল ও এই বাড়িতে পারটি, খানাপিনা লেগেই থাকত। রূপচাঁদ পক্ষী তা নিয়ে ব্যঙ্গ করে গান বেঁধেছিলেন -  ‘‘বেলগাছিয়ার বাগানে হয় ছুরি কাঁটার ঝনঝনি  খানা খাওয়ার কি মজা আমরা তাহার কি জানি?  জানেন ঠাকুর কোম্পানী।’’  দ্বারকানাথ প্রচুর উপার্জন করলেও তিনি খুব বেহিসেবিও ছিলেন। ১৮৪৬-এ ইংল্যান্ডে তিনি মারা যাবার পর দেখা যায় তার প্রচুর দেনা রয়েছে। সেই টাকা শোধ করতে গিয়ে পুত্র দেবেন্দ্রনাথ অন্যান্য সম্পত্তির সঙ্গে বেলগাছিয়া ভিলাও বিক্রি করে দেন। ১৮৫৬ সালে নিলামে এই সম্পত্তি চুয়ান্ন হাজার টাকায় কিনে নেন কাঁদির জমিদার সিংহ পরিবার।   তথ্যসূত্র   বিষয়শ্রেণী:কলকাতার ভবন ও স্থাপনা
আফসার আমেদ (আফসার আহমেদ হিসেবেও লেখা হয়, ৫ এপ্রিল ১৯৫৯ – ৪ আগস্ট ২০১৮) একজন ভারতীয় বাঙালি লেখক ছিলেন। তিনি ২৭টি উপন্যাস ও ২৪টি অন্যান্য ধরনের বই লিখেছেন।   প্রারম্ভিক জীবন ও শিক্ষা  আফসার আমেদ ১৯৫৯ সালের ৫ এপ্রিল জন্মগ্রহণ করেন। তিনি কলকাতা বিশ্ববিদ্যালয় থেকে বাংলায় স্নাতক হন।   কর্মজীবন  প্রথমদিকে আফসার আমেদ মূলত কবিতা রচনায় মনোনিবেশ করলেও পরবর্তীকালে তিনি গদ্যরচনা শুরু করেন। ১৯৭৮ সালে তার রচিত বাঙালি মুসলমানের বিয়ের গান শিরোনামের একটি রচনা পরিচয় নামের একটি সাহিত্য সাময়িকীতে প্রকাশিত হয়েছিল। ১৯৮০ সালে প্রকাশিত হয় তার রচিত প্রথম উপন্যাস ঘর গেরস্তি। তার লেখনী পরিচয়, কালান্তর, বারোমাস ও সারস্বত এর মত সাময়িকীতে প্রকাশিত হয়েছিল। লেখালেখির পাশাপাশি তিনি প্রতিক্ষণ শিরোনামের একটি সাহিত্য সাময়িকীতে কয়েক বছর কাজ করেছেন। এছাড়া, তিনি কাজ করেছেন পশ্চিমবঙ্গ বাংলা আকাদেমিতে।  আফসার আমেদ রচিত বই বিবির মিথ্যা তালাক ও তালাকের বিবি এবং হলুদ পাখির কিস্সা আসামের বিদ্যালয়ের পাঠ্যসূচির অন্তর্ভুক্ত ছিল। মৃণাল সেন পরিচালিত আমার ভুবন চলচ্চিত্রটি নির্মিত হয়েছিল তার ধানজ্যোৎস্না উপন্যাস অবলম্বনে। চলচ্চিত্রটি ছিল তার পরিচালিত শেষ চলচ্চিত্র। রাত কটা হলো? শিরোনামের একটি চলচ্চিত্র নির্মিত হয়েছিল তার রচিত হত্যার প্রমাদ জানি শিরোনামের উপন্যাস অবলম্বনে।  আফসার আমেদ অন্যান্য ভাষার বইও বাংলায় অনুবাদ করেছেন। তিনি ও কলিম হাজিক আবদুস সামাদ রচিত উর্দু উপন্যাস দো গজ জমিন বাংলায় সাড়ে তিন হাত ভূমি শিরোনামে অনুবাদ করেছিলেন। এছাড়া, তিনি হরি মোতোয়ানি রচিত সিন্ধি ভাষার একটি গ্রন্থ আশ্রয় শিরোনামে বাংলায় অনুবাদ করেছেন।   নির্বাচিত গ্রন্থ তালিকা   উপন্যাস   ঘর গেরস্তি  সানু আলীর নিজের জমি  আত্মপরিচয়  ব্যথা খুঁজে আনা  স্বপ্নসম্ভাষ  খণ্ডবিখণ্ড  ধানজ্যোৎস্না  বিবির মিথ্যা তালাক ও তালাকের বিবি এবং হলুদ পাখির কিস্সা  সেই নিখোঁজ মানুষটা  দ্বিতীয় বিবি  এক আশ্চর্য বশীকরণ কিস্সা  হত্যার প্রমাদ জানি  মেটিয়াবুরুজে কিস্সা  এক ঘোড়সওয়ার কিস্সা  হিরে ভিখারিনি ও সুন্দরী রমণী কিস্সা   অনুবাদ   সাড়ে তিন হাত ভূমি  আশ্রয়   পুরস্কার ও সম্মাননা  আফসার আমেদ ১৯৯৮ সালে পশ্চিমবঙ্গ বাংলা আকাদেমি থেকে সোমেন চন্দ্র পুরস্কার লাভ করেন। তিনি ও কলিম হাজিক আবদুস সামাদ রচিত উর্দু উপন্যাস দো গজ জমিন বাংলায় সাড়ে তিন হাত ভূমি শিরোনামে অনুবাদ করেছিলেন। এজন্য তারা ২০০০ সালে বঙ্গানুবাদের জন্য সাহিত্য অকাদেমি পুরস্কার লাভ করেন। তিনি ২০০৯ সালে পেয়েছিলেন বঙ্কিম পুরস্কার। ২০১৭ সালে তিনি তার রচিত সেই নিখোঁজ মানুষটা উপন্যাসের জন্য সাহিত্য অকাদেমি পুরস্কার লাভ করেন।   মৃত্যু  আফসার আমেদ ২০১৮ সালের ৪ আগস্ট ৫৯ বছর বয়সে মৃত্যুবরণ করেন।   তথ্যসূত্র   বিষয়শ্রেণী:১৯৫৯-এ জন্ম বিষয়শ্রেণী:২০১৮-এ মৃত্যু বিষয়শ্রেণী:সাহিত্য অকাদেমী পুরস্কার বিজয়ী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলা ভাষার কবি বিষয়শ্রেণী:বাঙালি ঔপন্যাসিক বিষয়শ্রেণী:হাওড়া জেলার ব্যক্তি বিষয়শ্রেণী:বাঙালি লেখক বিষয়শ্রেণী:বাঙালি হিন্দু বিষয়শ্রেণী:২০শ শতাব্দীর বাঙালি বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী বিষয়শ্রেণী:কলকাতার লেখক বিষয়শ্রেণী:বাংলা ভাষার লেখক বিষয়শ্রেণী:ভারতীয় ঔপন্যাসিক বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:২০শ শতাব্দীর ভারতীয় অনুবাদক